भारत-चीन तनाव: भारत ने कहा, चीनी सेना ने चलाई गोली, चीन का आया जवाब\nचीनी विदेश मंत्रालय के प्रवक्ता ज़ाओ लिजियान ने अपनी दैनिक प्रेस ब्रीफ़िंग में कहा कि भारतीय सैनिक अवैध रूप से एलएसी के दूसरी ओर आ गए थे जिसके बाद चीनी सीमा की निगरानी करने वाले सैनिक उनसे बातचीत करने के लिए गए मगर तभी भारतीय सैनिकों ने चेतावनी देने के लिए गोलियाँ चलानी शुरू कर दीं.

प्रवक्ता ने कहा कि 1975 के बाद ये पहला मौक़ा है जब सीमा पर गोलीबारी हुई है.

चीनी प्रवक्ता ने कहा कि चीन ने कूटनीतिक और सैन्य ज़रिये से भारत से संपर्क किया है और मतभेदों को शांतिपूर्वक बातचीत से दूर किया जाना चाहिए.

चीन की ओर से ये प्रतिक्रिया भारतीय सेना के मंगलवार को आए बयान के बाद की गई है जिसमें दावा किया गया कि "भारतीय सेना ने एलएसी का उल्लंघन नहीं किया और ना ही गोलीबारी जैसी कोई आक्रामक कार्रवाई की."

समाप्त

इससे पहले मंगलवार को ही चीनी सेना के वेस्टर्न थिएटर कमान के एक प्रवक्ता ने आरोप लगाया था कि भारतीय सैनिकों ने पैन्गॉन्ग त्सो झील के दक्षिणी तट पर शेनपाओ पहाड़ी क्षेत्र में एलएसी का उल्लंघन किया और चीनी गश्ती दल की ओर गोलियाँ चलाईं.

भारतीय सेना का दावा, चीन ने की गोलीबारी

भारतीय सेना ने वास्तविक नियंत्रण रेखा एलएसी पर चीनी सेना के गोलीबारी करने की पुष्टि करते हुए आरोप लगाया है कि चीनी सेना खुल्लमखु्ल्ला समझौतों का उल्लंघन कर रही है और आक्रामक हरकतें कर रही है.

सेना ने अपने एक बयान में कहा है, "सात सितंबर, सोमवार को चीनी सेना (पीएलए) के सैनिक एलएसी पर भारत के एक पोज़िशन की ओर बढ़ने की कोशिश कर रहे थे, और जब हमारे सैनिकों ने उन्हें भगाया तो उन्होंने हवा में कई राउंड फ़ायर कर हमारे सैनिकों को डराने की कोशिश की."

सेना ने कहा कि इस उकसाऊ हरकत के बावजूद भारतीय सैनिकों ने संयम बरता और परिपक्व व ज़िम्मेदार बर्ताव किया.

सेना ने आरोप लगाया कि चीन के वेस्टर्न थिएटर कमांड ने अपने बयान से अपने देश के भीतर और अंतरराष्ट्रीय जगत को गुमराह करने की कोशिश की है.

इससे पहले चीन ने दावा किया था कि सोमवार को एलएसी पर तैनात भारतीय सैनिकों ने एक बार फिर ग़ैर-क़ानूनी तरीक़े से वास्तविक सीमा रेखा को पार किया और चीनी सीमा पर तैनात सैनिकों पर वॉर्निंग शॉट्स फ़ायर किए.

चीन के मुताबिक़ चीनी सैनिक बातचीत करने वाले थे. चीन की सरकारी मीडिया ग्लोबल टाइम्स ने चीनी सेना के एक प्रवक्ता के हवाले से लिखा है कि हालात को स्थिर करने के लिए चीनी सैनिकों...\n\ntl;डॉ:
चीन के विदेश मंत्रालय ने कहा है कि वास्तविक नियंत्रण रेखा पर सोमवार को पहले भारतीय सैनिकों ने गोली चलाई.